Document ID: 32008R0912

KOMISIJAS REGULA (EK) Nr. 912/2008
(2008. gada 18. septembris),
ar ko nosaka piešķīruma koeficientu importa licenču pieteikumiem, kuri iesniegti saskaņā ar Kopienas tarifa kvotu, kas atvērta ar Regulu (EK) Nr. 964/2007 un paredzēta vismazāk attīstīto valstu izcelsmes rīsiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 964/2007 (3) 2008./2009. tirdzniecības gadam ir atvērta ikgadējā importa tarifa kvota 6 694 tonnu apmērā rīsiem ar kodu KN 1006, kuri izteikti lobītu rīsu ekvivalentā un kuru izcelsme ir vismazāk attīstītajās valstīs (kārtas numurs 09.4178).
(2)
No paziņojuma, kas izdarīts saskaņā ar Regulas (EK) Nr. 964/2007 4. panta a) punktu, izriet, ka daudzumi, kas norādīti pieteikumos, kuri saskaņā ar minētās regulas 2. panta 4. punktu iesniegti 2008. gada septembra pirmajās septiņās dienās, pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro prasītajiem daudzumiem,
IR PIEŅĒMUSI ŠO REGULU.
1. pants
Par importa licenču pieteikumiem, kas iesniegti 2008. gada septembra pirmajās septiņās dienās saskaņā ar Regulā (EK) Nr. 964/2007 minēto tarifa kvotu 2008./2009. tirdzniecības gadam attiecībā uz Padomes Regulas (EK) Nr. 980/2005 (4) I pielikumā uzskaitīto vismazāk attīstīto valstu izcelsmes rīsiem, izdod atļaujas pieprasīto daudzumu ievešanai, piemērojot tiem piešķīruma koeficientu 70,583119 %.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 18. septembrī

Labels: 3
17
19